VISPĀRĪGĀ VIENOŠANĀS

Par Zobu protezēšanas tehniskās laboratorijas pakalpojumu sniegšanu (iepirkuma identifikācijas numurs - IeM Pol 2026/02)
Rīgā,







     2026.gada 31.jūlijā
VSIA “Iekšlietu ministrijas poliklīnika”, valdes locekļa D.Āzena personā, kurš rīkojas saskaņā ar statūtiem, turpmāk Pasūtītājs, no vienas puses, un
1.Sabiedrība ar ierobežotu atbildību “SELAB” valdes locekles Sarmītes Eglītes personā, kura rīkojas uz statūtu pamata;

2.Sabiedrība ar ierobežotu atbildību “Dūma&Vizbules zobu tehnika” valdes priekšsēdētāja Jāņa Dūma personā, kurš rīkojas uz statūtu pamata;
3.Sabiedrība ar ierobežotu atbildību “GEODENTS” valdes locekļa Roberta Kirakozova personā, kurš rīkojas uz statūtu pamata, turpmāk tekstā katrs atsevišķi saukts – Izpildītājs, no otras puses, Pasūtītājs un Izpildītāji, turpmāk tekstā katra no minētajām personām atsevišķi saukta - Līdzējs vai visi kopā saukti - Līdzēji, noslēdz Vispārīgo vienošanos (turpmāk – Vienošanās) par turpmāk minēto:
1. Vienošanās priekšmets

1.1. Vienošanās priekšmets ir kārtība, kādā Pasūtītājs izvēlas Izpildītāju zobu protezēšanas tehniskās laboratorijas pakalpojumu sniegšanu Pasūtītāja pacientu vajadzībām (turpmāk – Pakalpojumi). Pasūtītājs slēdz Vienošanos ar 3 (trīs) Izpildītājiem par Pakalpojumu sniegšanu Pasūtītāja pacientiem saskaņā ar šī līguma pielikumu “Tehniskā specifikācija un pakalpojumu izcenojumi” (Vienošanās pielikums).
1.2. Izpildītāja Pakalpojuma cena saskaņā ar pakalpojuma izcenojumiem ir fiksēta kā augstākā maksimāli pieļaujamā cena, par kādu Izpildītājs sniedz Pakalpojumu Pasūtītājam.
2. Vispārīgie noteikumi

2.1. Vienošanās mērķis ir noteikt un raksturot šī līguma darbības laikā starp Pasūtītāju un Izpildītājiem slēdzamos darījumus un paredzēt kārtību, uz kuru pamatojoties tiks slēgti šie darījumi, t.sk. paredzot vispārējus noteikumus attiecībā uz pakalpojumu līguma priekšmetu, izpildes termiņiem un citiem pamatnoteikumiem.

2.2. Izpildītājs sniedz kvalitatīvu, iepirkumā iesniegtajam piedāvājumam atbilstošu Pakalpojumu Vienošanās darbības termiņā.
3. Vienošanās darbības laiks 

3.1.  Vienošanās darbības termiņš ir no 2026.gada 4.septembra uz 1 (vienu) gadu vai līdz brīdim, kad kopējā Pasūtītāja veikto pasūtījumu kopsumma sasniedz 41 999.99 EUR (četrdesmit viens tūkstotis deviņi simti deviņdesmit deviņi eiro 99 centi) bez pievienotās vērtības nodokļa.

3.2. Pasūtītājam ir tiesības vienpusēji pārtraukt šīs Vienošanas darbību, brīdinot par to visus Izpildītājus ne vēlāk kā vienu mēnesi iepriekš. Ja līgums tiek pārtraukts pirms tā beigu termiņa, apmaksa tiek veikta atbilstoši faktiski sniegtajiem pakalpojumiem.

3.3. Jebkuram no Izpildītājiem ir tiesības vienpusēji izstāties no šīs Vienošanās, brīdinot par to Pasūtītāju ne vēlāk kā vienu mēnesi iepriekš. Šinī gadījumā Vienošanās darbība tiek pārtraukta tikai attiecībā uz konkrēto Izpildītāju un turpinās attiecībā uz pārējiem Izpildītājiem.
4. Pasūtījumu veikšanas kārtība
4.1. Izpildītājs konkrētā pakalpojuma sniegšanai tiek noteikts atbilstoši Pasūtītāja pacienta izvēlei saņemt konkrētā Izpildītāja Pakalpojumus. 

4.2. Pirms pasūtījuma veikšanas Pasūtītāja ārstniecības persona objektīvi informē pacientu par katra Izpildītāja sniegtajiem Pakalpojumiem un to cenām, nodrošinot pacientam brīvu un neietekmētu iespēju izvēlēties konkrētu Izpildītāju. 
4.3.  Pasūtījuma veikšanai Pasūtītājs atbilstoši pacienta izvēlei veic pasūtījuma izgatavošanai paredzēto nospiedumu un veiduļu izgatavošanu, iesaiņošanu un informē Izpildītāju par pasūtījumu. 
4.4.  Izpildītājs, saņemot informāciju par pasūtījumu, vienas darba dienas laikā ierodas pie Pasūtītāja Rīgā, Čiekurkalna 1.līnijā 1., k-1 un saņem sagatavotos materiālus. Ja Izpildītājs konstatē, ka pasūtījuma izgatavošanai paredzēto nospiedumu kvalitāte nav atbilstoša, Izpildītājs par to 2 (divu) darba dienu laikā informē Pasūtītāju. 
4.5. Saņemot pasūtījumu, Izpildītājs trīs līdz sešu darba dienu laikā, atkarībā no sniedzamā pakalpojuma, izpilda pasūtījumu un piegādā pasūtījumu. 
4.6.  Izpildītājs garantē, ka izgatavotais pasūtījums ir kvalitatīvs, kā arī sedz piegādes transporta izdevumus un uzņemas nejaušas bojāejas risku līdz pasūtījuma nodošanai.
4.7.  Pasūtītājam ir tiesības pēc pasūtījuma piegādes un pielaikošanas pacientam izteikt iebildumus par izgatavotā pasūtījuma kvalitāti (ne vēlāk kā desmit darba dienu laikā pēc tā piegādes). Ja pasūtītais izstrādājums ir pārtaisāms, jo tas izgatavots nekvalitatīvi vai neatbilstoši iesniegtajiem veiduļiem vai nospiedumiem, Izpildītājs to pārtaisa par saviem līdzekļiem un bez papildus samaksas. Citos gadījumos, ja nepieciešams pārtaisīt pasūtīto izstrādājumu, puses papildus vienojas par izdevumu segšanu. 

5. Pakalpojuma cena un norēķinu kārtība

5.1. Pakalpojuma maksimāli pieļaujamā cena katram Izpildītājam, ieskaitot visus izdevumus, ir noteikta Vienošanās pielikumā “Tehniskā specifikācija un pakalpojumu izcenojumi”.

5.2.  Par kvalitatīvi izgatavotu pasūtījumu Izpildītājs sagatavo rēķinu un iesniedz to Pasūtītājam. Pasūtītājs veic rēķina samaksu ne vēlāk kā 30 (trīsdesmit) dienu laikā no rēķina saņemšanas dienas Pasūtītāja iestādē ar pārskaitījumu uz Izpildītāja rēķinā norādīto norēķinu kontu
5.3.  Apmaksa tiek uzskatīta par notikušu brīdī, kad Pasūtītājs ir iesniedzis bankā maksājuma uzdevumu par pārskaitījuma veikšanu uz Izpildītāja rēķinā norādīto norēķina kontu.
6. Līdzēju saistības

6.1. Izpildītāja saistības:

6.1.1. Izpildītājs sniedz Pakalpojumu Pasūtītājam saskaņā ar attiecīgajiem Latvijas Republikas normatīvajiem aktiem, šīs Vienošanās nosacījumiem, tehnisko specifikāciju un konkrēto pasūtījumu.
6.1.2. Izpildītājs izraksta rēķinu par pakalpojumu Pasūtītājam saskaņā ar savu Pakalpojuma piedāvājumu Pasūtītājam, nepārsniedzot  šī līguma pielikumā noteiktās cenas;
6.1.3. Izpildītājs ir atbildīgs par Pakalpojumu atbilstību Latvijas Republikas normatīvo aktu prasībām.
6.2. Pasūtītāja saistības:

6.2.1. Pasūtītājs nodrošina visu Izpildītāju vienlīdzīgu konkurenci un godīgu attieksmi pret tiem;
6.2.2. Pasūtītājs Vienošanās darbības laikā garantē Pakalpojumu līguma piešķiršanas kārtības ievērošanu
7.Vienošanās noteikumu grozīšana, tās darbības pārtraukšana

7.1. Vienošanos var papildināt, grozīt vai izbeigt, Līdzējiem savstarpēji vienojoties. Jebkuras vienošanās izmaiņas vai papildinājumi tiek noformēti rakstveidā un kļūst par šīs vienošanās neatņemamām sastāvdaļām.

7.2. Pasūtītājs ir tiesīgs vienpusēji lauzt Vienošanos ar Izpildītāju, ja tas neievēro Vienošanās noteikto kārtību vai ir sniedzis neatbilstošus pakalpojumus. 

8. Strīdu risināšanas kārtība

8.1. Jebkuras nesaskaņas, domstarpības vai strīdi risināmi savstarpēju sarunu ceļā starp iesaistītajām personām. 

8.2. Gadījumā, ja Līdzēji 20 (divdesmit) dienu laikā nespēj vienoties, strīds risināms Latvijas Republikas normatīvo aktu noteiktajā kārtībā tiesā.

9. Nepārvarama vara

9.1. Līdzēji tiek atbrīvoti no atbildības par Vienošanās pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Vienošanās noslēgšanas un kurus nevarēja iepriekš ne paredzēt, ne novērst. 
9.2. Līdzējs, kurš atsaucas uz nepārvaramas varas vai ārkārtēja rakstura apstākļu darbību, nekavējoties 3 (trīs) darba dienu laikā par šādiem apstākļiem rakstveidā jāziņo otram Līdzējam. Paziņojumā jānorāda, kādā termiņā iespējama vai paredzama Vienošanās paredzēto saistību izpilde, un pēc Pasūtītāja pieprasījuma iesniedz izziņu, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Savlaicīga paziņojuma neiesniegšana Līdzējiem liedz tiesības atsaukties uz nepārvaramas varas apstākļiem.
9.3. Ja Vienošanās 9.1.punktā minētie apstākļi turpinās ilgāk par 1 (vienu) mēnesi, katram Līdzējam ir tiesības atteikties no Vienošanās izpildes, par to rakstveidā brīdinot otru Līdzēju vismaz 15 (piecpadsmit) darba dienas iepriekš. 

10. Citi noteikumi

10.1. Šī Vienošanās ir saistoša Pasūtītājam un Izpildītājiem, kā arī visām trešajām personām, kas likumīgi pārņem viņu tiesības un pienākumus.

10.2. Vienošanās Pielikums ir Vienošanās neatņemama sastāvdaļa.

10.3. Vienošanās un Pielikums sastādīti latviešu valodā, kopā uz 9 (deviņām) lappusēm. Visiem līguma eksemplāriem ir vienāds juridisks spēks un katrs līgumslēdzējs saglabā vienu līguma eksemplāru.
11. Līdzēju rekvizīti un paraksti

	Pasūtītājs
VSIA “Iekšlietu ministrijas poliklīnika” 

Čiekurkalna 1.līnija 1., k.1, 

Rīga, LV - 1026

Reģ.Nr. 40003400059
A/S Citadele

Kods: PARXLV22
Konts: LV08PARX0000043861018
Valdes loceklis:_______________ D.Āzens       
 
	

	 Izpildītājs:

SIA “SELAB”
Reģ.nr. 40003904252
Juridiskā adrese: Mazā Bolderājas iela 5
Rīga, LV-1067
Banka: A/S Swedbanka
Kods: HABALV22
Konts:LV15HABA0551016087197
Valdes locekle: __________S.Eglīte

	

	Izpildītājs:                                                                                       Izpildītājs:
	

	
	

	SIA „ Dūma &Vizbules zobu tehnika”                                        SIA “Geodents”
Reģ.Nr.40003467592                                                                        Reģ.nr. 40003449402
Juridiskā adrese: Elizabetes iela 65-14,                                           Juridiskā adrese: Brīvības gatve 193A
Rīga, LV–1050                                                                                  Rīga, LV–1082                                   

Banka: A/S „Swedbank”                                                                  Banka: SEB banka
Kods: HABALV22                                                                            Kods: UNLALV2X
Konts LV50HABA0001408051518                                             Konts LV43UNLA0002036469829
Valdes priekšsēdētājs:  ________J.Dūms                                    Valdes loceklis: ____________R.Kirakozovs


	


ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

